Приложение № 3 към Заповед №……………………

**Обява за откриване на процедура чрез подбор**

Управляващият орган на Програма за развитие на селските райони за периода 2014-2020 обявява процедура чрез подбор **№ BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“** по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програма за развитие на селските райони за периода 2014-2020 г.

Процедурата за инвестиции във водоразпределителната мрежа ще се фокусира върху възстановяването на съществуващата инфраструктура по начин, който съчетава внедряването на оптимизирани съоръжения и качествени услуги за доставка на вода на земеделските стопани.

По подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство" ще се подпомагат проекти за възстановяването на съществуващата инфраструктура по начин, който съчетава внедряването на оптимизирани съоръжения и качествени услуги за доставка на вода на земеделските стопани чрез:

1. По–ефективното използване на водата за поддържане на доброто състояние на водните тела;
2. Насърчаване на икономии на вода и енергийно ефективни технологии;
3. Намаляване на водовземането чрез намаляване загубите на вода и смекчаване на натиска от климатичните промени

Проектите по подмярката трябва да се изпълняват на територията на Република България. Подпомагат се проектни предложения, подадени от Сдружения за напояване и от други юридически лица, предоставящи услугата „Доставяне на вода за напояване“.

Процедурата за предоставяне на безвъзмездна финансова помощ се осъществява с финансовата подкрепа на Европейския земеделски фонд за развитие на селските райони и с национални средства. Общият размер на средствата, които могат бъдат предоставени по процедурата за всички одобрени проектни предложения възлиза на 9 870 112,96 лв.

Проектните предложения по процедурата могат да бъдат подадени от кандидатите чрез попълването на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на средствата от Европейските структурни и инвестиционни фондове за периода 2014 – 2020 г. (ИСУН 2020) с използването на Квалифициран електронен подпис (КЕП), на следния интернет адрес: <http://eumis2020.government.bg/>.

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща: [rdd@mzh.government.bg](mailto:rdd@mzh.government.bg), като ясно се посочва наименованието на процедурата за подбор на проекти.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са задължителни за всички кандидати.

Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет адреса на Министерството на земеделието, храните и горите: [**www.mzh.government.bg**](http://www.mzh.government.bg) и на  Единния информационен портал за обща информация за управлението на Европейските структурни и инвестиционни фондове: [**www.eufunds.bg**](http://www.eufunds.bg/programen-period-2014-2020/operativni-programi-2014-2020/obyavi-za-nabirane-na-proektni-predlozheniya/item/15334-bg16rfop002-2-002-razvitie-na-upravlenskiya-kapatzitet-i-rastezh-na-msp)**.**

**Крайният срок за подаване на проектни предложения е 17:30 часа на** **….2020 г.**